OGASUN ETA FINANTZAKO SAILBURUAK (Gatzagaetxebarria Bastida) (EAJ, 2014-06-13):
Eskerrik asko legebiltzarburu andrea.
Pinedo andrea, atzetik aurrera hasita, berriro zuzendu behar zaitut. Ezeztatu behar dut informaziorik ez dagoela. Ez, ez da hori. Ez da hori jarrera zuzena.
Esan dizudan moduan, maiatzaren azkenean, zergatik maiatzaren azkenean? Maiatzaren azkenean egiten direlako harreman finantzarioetan ordainketa batzuk. Ordainketa horren arabera, elkarrizketa egin genuen hiru aldundiak Jaurlaritzarekin, nola egin behar zen ordainketa horren, maiatzaren amaierako ordainketaren gure ordainketak, gure finantzario harremanetan. Hori horrela da eta ezin duzu esan eta ez da egia, ez da zuzena daukazun informazioa: Ez daukagula informazio hori.
Bi, aipatu duzunean bitariko batzordearen jarrera ere berriro ez nator bat esandakoarekin. Jaurlaritzak zintzo eta leial jokatu du akordioa lortzeko Itun Ekonomikoaren aldaketan, hitzartu behar ziren zerga berria. Eta erantzukizunez esan duzu instituzio guztiak jokatu dugula. Beno, nahiago dut hor utzi. Erantzukizuna zuk aipatu duzu eta nahiago dut zure iritzi baikor eta eraikitzaile horri ñabardura gehiago eman ezkor eta deseraikitzaileari baino. Baina beno, horrekin geratzen naiz.
Hirugarren, aipatu duzunean finantzen erdibidetik aurrea, bai. Proposamen bat egon da baina proposamen batek edukitzen duena da eragin batzuk eta batek proposatutakoak beti ez da berehala zuzenean sortzen, baizik eta Gipuzkoako ahaldun nagusiak egin zuen, jarrera bazeukan baina Jaurlaritzak, neronek ere, proposamen bat daukat, nortasun bat daukat, iritzi bat daukat.
Eta gainontzeko ahaldun nagusiari, Bilbao eta De Andrés jaunari ere, nire jarrera adierazi diot eta horri buruz ere esan dut lehenengo hitzaldian ere zelako erantzuna jaso neban Bizkaiaren ahaldun nagusiaren iritzi aldekoa eta Arabako Andrés jaunaren, ñabardura batzuekin ere, alde batzorde hori sortzeko.
Eta hori batzordea sortzeko proposamen berri bat egin, edukia berdinekin, aste honetan bidalitakoarekin, erabaki proposamena berdina. Bakarrik formatoa aldatzen da baina ikusten baldin baduzu gauza berdinak esaten direnean, guk nola ulertzen dugun.
Ba nola ulertzen dugun? Bat, gure harreman ekonomiko eta finantzarioak elkarlanean eta koordinazioan oinarrituta daudela, ez dauka beste irtenbiderik. Zergatik? Eta berriro aipatzen dizut, zentzuak eskatzen duen moduan, kupoak zuzenean hiru lurralde historikoetako aldundiak ordaintzen dute beraiek daukatelako ardura hori. ¿Nola informazioa ez dute edukiko? Hori da orduan gaietariko bat eztabaidatu behar duguna eta adostu behar duguna.
Horrez gain, beste gai batzuk egon ahal dira Estatuko harremanetan. Eta harreman horietan, itun ekonomiko bitariko batzordean onartu behar diren gaietan ahoz-bakotasuna behar da. Eta ahoz-bakotasun horretarako, elkarlanerako tresna, funtzionatzeko moduan balio du batzorde honek.
Batzorde hau dago gainera –eta hori da nire proposamena– ikusiko dugu hori gehiengo osoak erabakiko du hurrengo Herri Dirubideen Batzordean. Baina beno, iritziak emanda dauzkagu eta eman dute hiru ahaldun nagusiek euren iritzia. Batzorde hori Herri Dirubideen Kontseiluaren menpe egongo litzateke gai (...) horrela lantzeko. Eta ahoz-bakotasuna behar dutenerako uste dugu tresna egokia izango dela. Horretarako da.
Uste bada beste iritzi badaudela, beste iritziak askatasun eta adierazpen politikoaren arabera, zilegitasun guztia daukate emateko eta beno, ahaldun nagusiak Gipuzkoakoak egin zuen bere proposamena. Nik neronek ere eginda daukat nirea, babes bat daukat eta babes horren arabera jokatuko dut.
Uste dut ere eta horrela erantzun zidan maiatzaren erdian Gipuzkoako ahaldun nagusiak, iritzi onez ikusten duela batzordea nik proposatu nuen moduan maiatzaren hasieran. Maiatzaren erdian zehar erantzun zidan eta, horren ostean eta berriro horregatik zuzendu nahi dizut, maiatzaren amaieran, hurrengo astean eduki genuen batzar bat ikusteko gure harreman finantzarioak nola ditugun momentu honetan Estatuarekin.
Eta informazio guztia daukagu, lau instituzioak. Nola ez dugu edukiko ba! Eta berriro aipatzen dut euretariko hirurak zuzenean ardura zuzena daukatelako finantzario aldetik ordainketak egiteko sasoia. Eta osaketari buruz, ahaldun nagusi bakoitzak berak dauka ahalmena eta askatasuna bere ordezkariak izendatzeko.
Orduan, Jaurlaritzak badauka ordezkatuta eta ipinita zein izango den gure harreman finantzarioetako politika orokorretarako zuzendaria eta ahaldun nagusi bakoitzak ordezkatuko du eta izendatuko du berak gura duten ordezkaria eta puntu. Horretan bere askatasun guztia dauka.
Orduan, horrela jokatuko dugu eta esan dudan moduan, aste honetan eginda dago hiru ahaldun nagusiei proposamen hori. Eta proposamen hori, (...) batzorde horretarako eztabaidatuko da hurrengo Herri Dirubideen Kontseiluan egiten denean, aurten edukiko dugulako bilera bat eta gaien artean bat hori izango da.
Eskerrik asko.